Source: http://avmobilita.sk/clanky/legislativne-okienko/page/6/
Timestamp: 2020-02-25 12:18:11+00:00
Document Index: 972901

Matched Legal Cases: ['§ 72', '§2', '§13', '§12', '§12', '§12', '§13', '§13', '§12', '§12', '§13', '§13', '§12', '§43', '§12', '§12']

Legislatívne okienko – Stránka 6 – AV Mobilita
Opätovné posúdenie nároku na invalidný dôchodok
30. augusta 2018 /v Legislatívne okienko /od admin
Nárok na invalidný dôchodok má poistenec, ktorý je invalidný, získal potrebný počet rokov obdobia dôchodkového poistenia a ku dňu vzniku invalidity nesplnil podmienky nároku na starobný dôchodok alebo mu nebol priznaný predčasný starobný dôchodok.
Počet rokov obdobia dôchodkového poistenia potrebný na vznik nároku na invalidný dôchodok poistenca, ktorý sa stal invalidný po 31. decembri 2009, je:
Ak sa poistenec mladší ako 20 rokov stal invalidným v období od 1. januára 2004 do 31. decembra 2004, na vznik nároku na invalidný dôchodok je potrebné, aby získal najmenej jeden rok obdobia dôchodkového poistenia.
Potrebný počet rokov sa, bez ohľadu na dátum vzniku invalidity, nezisťuje u poistenca, ktorý sa stal invalidný v dôsledku pracovného úrazu alebo choroby z povolania, alebo ktorý sa stal invalidným v období, v ktorom je nezaopatreným dieťaťomPo 31. decembri 2009 sa potrebný počet rokov nezisťuje ani u poistenca, ktorý je doktorandom v dennej forme štúdia a nedovŕšil 26 rokov veku.
Príklad: Poistenec sa stal invalidným od 15. septembra 2009. Ku dňu vzniku invalidity dosiahol vek 36 rokov, podmienka potrebného počtu rokov obdobia dôchodkového poistenia (5 rokov obdobia dôchodkového poistenia) sa skúmala podľa § 72 ods. 2 zákona č. 461/2003 Z. z. v znení účinnom do 31. decembra 2009 z posledných desiatich rokov pred vznikom invalidity, t. j. v období od 15. decembra 1999 do 14. decembra 2009. V tomto období poistenec získal obdobie dôchodkového poistenia iba v rozsahu 4 roky a 125 dní. Nárok na invalidný dôchodok mu od 15. septembra 2009 nevznikol.
http://avmobilita.sk/wp-content/uploads/2018/08/invalid-invalidny-dochodok-zdravotne-postihnuty-clanok.jpg 462 825 admin http://avmobilita.sk/wp-content/uploads/2014/12/lg_avmobilita.png admin2018-08-30 19:05:562018-08-30 19:05:56Opätovné posúdenie nároku na invalidný dôchodok
Zmeny v podmienkach na vyplácanie peňažných príspevkoch na kompenzáciu ŤZP
2. augusta 2018 /v Legislatívne okienko /od admin
Na základe schválenej novely zákona447/2008 Z.z o peňažných príspevkoch na kompenzáciu ťažkého zdravotného postihnutia (ŤZP) dochádza od 1.7.2018 k zmenám.
Po novom stúpne sadzba za hodinu osobnej asistencie o jedno euro na 3,82 eura. Zvýši sa aj hranica ochrany príjmu ŤZP pri tomto príspevku zo súčasnej úrovne 1,7-násobku sumy životného minima na dvojnásobok.
Potrebu osobnej asistencie už nebude možné podmieňovať druhom, stupňom alebo závažnosťou zdravotného postihnutia. Na základe tohto ustanovenia by už nemalo dochádzať zo strany UPSVAR k svojvoľnému odnímaniu príspevku na osobnú asistenciu z dôvodu zhoršenia zdravotného stavu alebo preferovaniu príspevku na opatrovanie pred príspevkom na osobnú asistenciu. Odstraňuje sa príjmový limit poberateľa príspevku na osobnú asistenciu.
Viac peňazí dostanú aj rodičia, ktorí sa starajú o zdravotne ťažko postihnuté dieťa. Príspevok na opatrovanie im vzrastie na 100 eur mesačne zo súčasnej úrovne 49,80 eura.
Príspevok na opatrovanie rodičom, ktorých dieťa navštevuje školu , aj v prípade, ak je to viac ako 20 hodín mesačne, sa nebude krátiť.
Novela zákona počíta aj s postupným zvyšovaním peňažného príspevku na opatrovanie, a to tak, aby sa do roku 2020 jeho výška priblížila k výške čistej minimálnej mzdy pri poberateľoch v produktívnom veku a pri poberateľoch poberajúcich niektorú z dôchodkových dávok by jeho výška mala dosiahnuť polovicu čistej minimálnej mzdy.
http://avmobilita.sk/wp-content/uploads/2018/08/peňažné-príspevky.jpg 463 825 admin http://avmobilita.sk/wp-content/uploads/2014/12/lg_avmobilita.png admin2018-08-02 18:43:552018-08-02 18:44:28Zmeny v podmienkach na vyplácanie peňažných príspevkoch na kompenzáciu ŤZP
Dane a neziskový sektor
1. júla 2018 /v Legislatívne okienko /od admin
Podľa zákona o dani z príjmov je povinná každá právnická osoba do 3 mesiacov od ukončenia zdaňovacieho obdobia predložiť daňové priznanie.
Podľa §2 zákona o dani z príjmov je daňovníkom právnická osoba a predmetom dane je príjem (výnos) z činnosti daňovníka a z nakladania majetkom daňovníka.
Má v tomto smere nezisková mimovládna organizácia (nezisková účtovná jednotka) výnimku?
Daňové subjekty nezaložené alebo nezriadené za účelom podnikania – neziskové účtovné jednotky, štát nepriamo podporuje daňovými zvýhodneniami (viď. tabuľka).
Tabuľka príjmov organizácie a ich členenie z hľadiska zdaňovania
Druh príjmu Podľa zákona číslo 595/2003 Z. z.
1. Príjmy zo štátneho rozpočtu, resp. VÚC miest a obcí predmet dane, avšak oslobodený (§13 ods. 1a)
2. Príjem z prenájmu predmet dane, neoslobodený (§12 ods.2)
3. Príjem z reklám predmet dane, neoslobodený (§12 ods.2)
4. Príjem z podnikateľskej činnosti predmet dane, neoslobodený (§12 ods.2)
5. Príjem z hlavnej činnosti, ak nie je podnikaním predmet dane, avšak oslobodený (§13 ods. 1a)
6. Príjem z členského v zmysle stanov predmet dane, avšak oslobodený (§13 ods. 2 písm. b)
7. Príjem z 2% dane nie je predmetom dane (§12 ods.7)
8. Príspevky a dary nie je predmetom dane (§12 ods.7)
9. Príjmy z verejnej zbierky predmet dane, avšak oslobodený (§13 ods. 1 písm. a)
10. Príjmy z európskych štrukturálnych a investičných fondov EÚ, z grantov na základe medzinárodných zmlúv predmet dane, avšak oslobodený (§13 ods. 2 písm. g)
11. Príjem z dedičstva nie je predmetom dane (§12 ods.7)
12. Úroky v banke predmet dane, zrážková daň (§43 )
13. Predaj majetku (dlhodobý majetok a zásoby) predmet dane, (§12 ods. 2 )
14. Príjem na základe zmluvy o sponzorstve v športe predmet dane, (§12 ods. 2) neoslobodený
*Spracované z aktuálnej legislatívy 2018, zdroj časopis TP+TP, ročník 23, číslo 1/2018
http://avmobilita.sk/wp-content/uploads/2018/07/legislatívne-okienko.jpg 500 750 admin http://avmobilita.sk/wp-content/uploads/2014/12/lg_avmobilita.png admin2018-07-01 11:48:352018-07-01 11:49:30Dane a neziskový sektor
Strana 6 z 7«‹4567›